|  |  |  |
| --- | --- | --- |
|  | **Forventninger til dig på dette niveau** | **Hvordan kan du udvikle dig?** |
| Begynderniveau | * Måske er du ikke så erfaren * Du viser stor interesse * Du vil gerne yde en indsats * Det er ikke sikkert, at du er så nuanceret endnu * Måske er du lidt usikker * Måske laver du fejl, men du forsøger at rette dem og lærer af dem * Du kan løse opgaver i samarbejde med andre * Du er positiv og engageret * Du er mødestabil, dvs. kommer til tiden og er sjældent syg | * Se på, hvordan dine kollegaer løser opgaverne * Bed om at være med til så mange forskellige opgaver som muligt – og se, hvordan de andre gør * Stil spørgsmål * Læg mærke til, hvornår noget lykkes, og overvej, hvad det var, der gjorde, at det lykkedes * Vær opmærksom på, at det at lave fejl er en del af læreprocessen |
| Rutineret niveau | * Du har et fagligt niveau, så du kan bruge det, du har lært på skolen, i din oplæring * Du er rimeligt selvstændig * Du kan løse opgaver i samarbejde med andre * Du yder en stor indsats * Du kan løse enkle opgaver, som du har prøvet før, alene * Du begynder at være mere nuanceret * Du kan samarbejde med dine kollegaer * Måske er du stadig lidt usikker * Du er positiv og engageret * Du er mødestabil | * Øv dig i at tage mere initiativ * Kom med ideer til, hvordan opgaverne kan løses * Stil spørgsmål til dig selv og til andre * Spørg din vejleder og dine andre kollegaer om alternative måder at løse opgaver på * Sørg for at være med i så mange forskellige opgaver som muligt * Brug din vejleder til jævnlig sparring * Prøv at udføre de opgaver, du synes er svære, med din vejleder eller en anden kollega på sidelinjen |
| Avanceret niveau | * Du har et højt fagligt niveau * Du er selvstændig * Du kan både stå for opgaveløsningen selv og i samarbejde med andre * Du kan forklare, hvordan en opgave løses – og hvorfor den løses sådan (knytte teori og praksis sammen) * Du er interesseret og positiv * Du yder en sikker arbejdsindsats * Du tager initiativ * Du er sikker på, hvad du kan * Du lader dig inspirere af andre * Du kan selv inspirere andre * Du stiller spørgsmål til andres praksis * Du er engageret, og du kan motivere andre * Du er mødestabil | * Tilbyd dig selv som sparringspartner for andre * Involver dig i planlægningen af arbejdsopgaver * Tag kontrol og ansvar i opgaveløsningen * Tag initiativ * Vær kreativ i opgaveløsningen * Reflekter over din egen og andres praksis * Evaluer din egen indsats og i hvor høj grad, du har opfyldt målene * Udfordr dig selv |

Kilde: Greve, Find (red.) : Praktikbogen (2017) s. 34-35